
Interior ha prohibit als ertzainas la utilització de porres extensibles per la «seva perillositat». A l'actualitat, més de 2.000 agents han adquirit la porra per pròpia voluntat i pagant-la. Oficialment només podran utilitzar-la agents de paisà que hagin rebut entrenament específic. 


La iniciativa delTomb Antirepressiu 2005 


2 MESOS LA SOLIDARITAT ANTIREPRESSIVA A DESENES DE POBLES I BARRIS DELS PAÏSOS CATALANS 


Finalitza el Tomb Antirepressiu 2005 amb 
una manifestació de cloenda a Barcelona 


Barcelona.- Després de que el passat 19 de 
febrer s'iniciés a Manresa la primera convo¬ 
catòria emmarcada dins del Tomb Antire¬ 
pressiu han estat 50 actes els que s'han real¬ 
itzat arreu dels Països Catalans per difondre 
la solidaritat antirepressiva davant del con¬ 
stant assetjament policial, institucional, 
mediàtic i judicial que pateixen els diferents 
moviments socials antagonistes que actuen 
als nostres barris, pobles i ciutats. Casos com 
els dels tres joves de Gràcia, els encausats 
per l'atac a la comisaria de Sants del 4 d'oc¬ 
tubre del 2004, el possible ingrés a presó 
d'un company de Terrassa condemnat a 2 
anys i 7 mesos per ultratge a Espanya, en 
Zigor, la Laura, en Diego, en Juanra, els i les 
anarquistes empresonats a Barcelona el 2003, 
elsjovesdeTorà i tantíssims d'altres han om¬ 
plert xerrades i actes, junt a debats de com 


encarar la repressió i a actes lúdics i concerts 
que han servit per fer difusió i trobar recur¬ 
sos econòmics per encarar les conseqüències 
de la repressió. Tot sembla indicar que aque¬ 
st és un primer pas per a consolidar un espai 
de trobada antirepressiva que es vagi 
repetint any rera any. Manifestació final a 
Barcelona i concert a Cornellà. Com a actes 
finals del Tomb hi havia programades una 
manifestació pel centre de Barcelona pel 
dissabte 16 i un concert la mateixa nit al CSO 
Tòxics a Cornellà. A les 7 de la tarda sortien 
unes 500 persones des de la plaça Univer¬ 
sitat després que a la mateixa plaça es fes un 
repàs a bona part dels casos repressius que 
ens assetgen actualment. Durant el recor¬ 
regut es van realitzar pintades, es va despen¬ 
jar una pancarta davant la prefectura de poli¬ 
cia de Via Laietana on s'hi podia llegir «Prou 


tortures a les comisaries; qui sembra la mis¬ 
èria recull la ràbia» i es va cridar contra la llei 
antiterrorista, l'Audiència Nazional, els cos¬ 
sos policials i en solidaritat amb els i les re- 
presaliades. Abans de desconvocar la mani¬ 
festació a la plaça Sant Jaume es va llegir un 
manifest i es va cremar un ninot amb l'as¬ 
pecte de mosso d'esquadra, d'uns cinc met¬ 
ros d'alçada, per a gran goig dels i de les man¬ 
ifestants que acompanyaven les traques al 
crit de «Mossos d'esquadra torturadors» sota 
l'amenaçant presència d'un fort dispositiu de 
la policia autonòmica que es mirava la falla 
amb cara de pocs amics. Aquella mateixa nit 
unes 500 persones acudien al concert que es 
realitzava a Cornellà per a recullir diners per 
les diferents campanyes que s'estan duent a 
terme per fer front a cops repressius d'aque¬ 
sts últims anys. Contra-lnfos 19/ 4/ 05 



La manifestació del Tomb Antirepressiu 2005 mentre baixava per la Via Laietana. Centenars de persones hi varen participar. 


Vaga de fam indefinida de centenars d'immigrants 


DOS JOVES IDENTIFICATS A LES PORTES D'UN DELS TANCAMENTS A TERRASSA, CITATS A JUDICI RÀPID 

Pressió institucional a les tancades d'immigrants 


Barcelonès.- Les tancades que duen a terme 
els immigrants a les esglésies, sindicats i locals 
socials de Barcelona, Santa Coloma, ITHos- 
pitalet, Sant Vicençs dels Horts i Terrassa con¬ 
tinuen en plena activitat tant a dins dels 
locals amb la vaga de fam, com al carrer on 
per exemple dissabte dia 16 es va fer un con¬ 
centració a la Plaça Sant Jaume. La setmana 
passada us informàvem de les identificacions 
que la policia nacional estava realitzant als 
carrers d'alguns locals on es feien les tan¬ 
cades. A Terrassa un grup de companys que es 
trobava fora del local del Consell de la 
Joventut i la CGT, va tenir un enfrontament 
amb la policia en intentar evitar que s'en¬ 
duguessin a un noi senegalès que va ser iden¬ 
tificat davant del local. Els joves reclamaven 


el número de placa als agents, per evitar que 
es produís una vulneració dels drets del noi 
identificat i els agents s'hi van negar. Van 
haver-hi empentes i crits i enmig d'aquesta 
tensió van acabar identificant a dos dels com¬ 
panys que demanaven els números de les 
plaques. Aquests han rebut una citació per a 
un judici ràpid pel proper dimecres 20 d'abril 
a les ILdel matí als jutjats de Terrassa, sota l'a¬ 
cusació de desobediència civil. Per altra ban¬ 
da dilluns ]8 d'abril quan el col·lectiu d'immi¬ 
grants es van adreçar a realitzar els tràmits de 
l'empadronament per omisió a les oficines de 
l'Ajuntament de Barcelona, els van informar 
de que al dia següent, dimarts B, els i les tre¬ 
balladors dels Centres d'Atenció al Ciutadà 
farien vaga ja que consideren que no son prou 


plantilla per fer front a les continues campa¬ 
nyes a les que es veuen sotmesos, en concret 
l'actual procés de regularització. El Govern ha 
trigat mesos en reconèixer que el procés de 
regularització deixarà sense papers a la majo¬ 
ria dels immigrants, ha fet canvis superficials i 
insufucients i ara els ajuntaments es veuen 
col·lapsats per les cues dels i les immigrants, 
pagant els i les treballadores aquestes impro- 
vitzacions i errors. Es per això que es solidar¬ 
itzen amb aquesta vaga i reclamen una am¬ 
pliació del plaç del procés de regularització 
amb la dotació suficient en mitjans eco¬ 
nòmics i de personal d'atenció. 

I mmigrants tancants i Assembl ea 
per la Regularització sense Condicions 
+Contra-lnfos B/ 4/ 05 


Lluites laborals 


L'acord discrimina els treballadors més jo ves i a les dones 


M iniwatt i els sindicats accepten indemnitzacions 
molt similars a la primera oferta feta per l'empresa 


Barcelona.- Les federacions del metall de 
CC.00., USOC i UGT van firmar el passat dis¬ 
sabte una proposta d'acord sobre el tanca¬ 
ment de la fàbrica de tubs catòdics Barayo - 
abans M iniwatt-. Això implica l'acomiada¬ 
ment o prejubilació d'unes 320 persones i l'a¬ 
cord és molt similar a la primera proposta 
presentada per l'empresa: preveu unes in¬ 
demnitzacions de 45 dies nets per any trebal¬ 
lat més una paga de 3.600 euros, fet que 
suposa com a mitjana uns E0.000 euros i pre- 
jubilacions a partir dels 50 anys amb un 71% 
del salari, a les que es podran acollir uns 212 
treballadors. Es tracta d'una de les indem¬ 
nitzacions més elevades dels últims anys. 
Això, però, suposa que els treballadors 


rebran indemnitzacions molt diferenciades 
segons la seva edat i l'antiguitat a l'empresa i 
hi ha una part, amb condicions molt pitjors 
que la mitjana. El grup més perjudicat com¬ 
parativament són les dones menors de 40 
anys i els joves. El cost per a l'empresa és de 
més de 41milions d'euros, que afrontarà mit¬ 
jançant la venta de sòl. EL pacte va ser apro¬ 
vat per l'assemblea de treballadors el dimarts 
B, tot i que amb un regust amarg. Asseguren 
que s'ha fet "el que s'ha pogut", tot i que 
conté punts dels quals no estan satisfets. 

En tot cas després de mesos de mobilitza¬ 
cions, en què s'ha apelat a tot tipus de soli¬ 
daritat per part dels moviments socials, s'aca¬ 
ba acceptant un acord bàsicament econòmic 


i possibilista, que tanca tota reivindicació més 
enllà de les sortides individuals dels afectats. 
A més s'estableix a través de l'acord jerarquies 
i desigualtats clares entre els treballadors. 
Una de les accions de suport que va haver-hi 
ha comportat per als participants detencions 
i un judici que es celebrarà el proper dia 28 
d'abril. Contra-lnfos B/ 4/ 05 

L'egarenc podria entrara presó per haver estripat una bandera espanyola 

Espectacular despenjada de la bandera 
espanyola del Castell de Montjuïc en 
suport a un jove condemnat a presó 


Terrassa/ Vallès Occidental- El passat dijous 
M d'abril, un grup de joves van despenjar la 
bandera espanyola del Castell de Montjuïc 
per substituir-la per una altra amb la inscrip¬ 
ció «Absolució Franki» en referència al jove 
egarenc que ha estat condemnat recentment 
a dos anys i tres mesos de presó per haver 
baixat i estripat una bandera espanyola de 
l'Ajuntament de Terrassa. «Al marge que 
creiem fermament en la innocència dels nos¬ 
tres companys i que durant el judici que va 
condemnar als dos joves no es va presentar 
cap prova contra ells (ni tan sols els policies 
municipals de l'Ajuntament de Terrassa els 
van reconèixer), ens sembla totalment ridícul 


i injustificable que algú pugui anar a la presó 
per un fet com aquest.» S'ha obert un número 
de compte corrent per fer aportacions 
econòmiques per tal de poder realitzar la 
campanya de suport als dos joves condem¬ 
nats, així com per les despeses judicials. El n e 
de compte és : 2074-0 B3-22-3E0581648. 
Tanmateix s'ha obert una procés per tal de 
demanar l'indult al jove. Per informarte'n i 
poder signar pots trucar al telèfon 654 63 38 
03. També es pot demanar més informació de 
la campanya enviant un correu a l'adreça de 
SA.T. (Solidaritat Antirepressiva de Terrassa): 
<sat@terrassa.mesvilaweb.com> 

Contra Infos +Tomb 2005 B/ 4/ 05 



Impunitat policial al feu d'en Bustos 


Agressió de la policia municipal amb esprais antipersona a la concentració de suport 


Un noi de 14 anys agredit i detingut per enganxar 
adhesius on es podia llegir «Estil Bustos, no gràcies» 


Sabadell/ Vallès Occidental.- El dijous 14 
d'abril, un jove de 14 anys es trobava enganx¬ 
ant adhesius amb el títol «Estil Bustos no 
gràcies» a prop de l'Ajuntament, quan un 
agent de la guàrdia urbana el perseguí, l’a¬ 
gafà pel coll, l'immobilitzà amb una porra de 
descàrregues elèctriques, l'emmanillà i el 
detingué. Un cop a comissaria fou constant¬ 
ment insultat i amenaçat per, posteriorment, 
interrogar-lo il·legalment. El pare del jove es 
personà a comissaria on aparegué el regidor 
de via pública Paco Bustos, intentant con¬ 
vèncer la família de que no interposés cap 
denúncia. Finalment el jove sortia de comis¬ 
saria sis hores després de la seva detenció 
amb els càrrecs de desobediència, resistèn¬ 
cia i pintar amb un esprai. Però la història no 
acabava aquí. L'endemà dia 15, una cinquan¬ 
tena de persones es concentraven davant de 
l'Ajuntament enganxant els adhesius pels 
quals el jove havia estat detingut el dia ante¬ 
rior. De sobte, un agent de la guàrdia urbana 


es va dirigir cap al grup i va ruixar a vària 
gent amb un esprai antipersones. Aleshores 
començà una persecució de l'agent, contra 
un dels joves que havia fet fotografies. 
L'agent tornà a prémer l'esprai amb la casu¬ 
alitat que anà directament contra un home 
que mirava sorprès aquella persecució. 
M oments després la policia es retirà a l'inte¬ 
rior de l'Ajuntament per donar pas a l'arriba¬ 
da de l'alcalde, Manuel Bustos que va 
irrompre a l’escena increpant al grup de 
joves, actitud que no fou, en cap moment, 
resposta. Tota la seqüència dels fets fou 
gravada i es pot consultar al portal de notí¬ 
cies www.e-noticies.com anant a la secció 
d'hemeroteca i clicant el dissabte 16 d'abril. 
Les convocatòries no van acabar aquí. El diu¬ 
menge dia 17 a la tarda, 150 persones es van 
manifestar des de l'Ajuntament a la comis¬ 
saria de la policia municipal, exigint prou 
violència contra les persones que denuncien 
les injustícies diàries a la ciutat. Alhora, ja 


s'ha fet famós el lema «Estil Bustos, no grà¬ 
cies», en dues intenses setmanes en què 
també es presentà un manifest firmat per 
900 persones contra la política de Manuel 
Bustos i el seu consistori. Hi ha convocada 
una concentració el dimecres dia 27 d’abril a 
les 7 de la tarda a l'Ajuntament paral·lela¬ 
ment a la celebració del ple. 

Nova agressió feixista al centre 
La política de l'Ajuntament en matèria de 
joventut, no sembla gaire equitativa. El diss¬ 
abte dia 16 a les 3 de la matinada, dues per¬ 
sones foren agredides per un grup de feixistes 
a les portes de la discoteca Barro. A una de les 
persones se li hagueren de practicar punts de 
sutura al cap. Per sorpresa dels dos agredits, el 
diumenge foren cridats a jutjats on se celebrà 
un judici ràpid sense citació prèvia. Els agred¬ 
its anaven amb advocats i l'Ajuntament no es 
personificà com acusació particular tal com 
havia promès en tots els casos d'agressions 
feixistes. Contra-lnfos B/ 4/ 05 


Al compte corrent 2030-0]63-09-3000004892,o posant-te en contacte amb nosaltres 

El Contra-lnfos necessita la vostra aportació econòmica 


Okupació i centres socials 


UN CENTENAR DE PERSONES ES CONCENTREN DAVANT EL CENTRE SOCIAL 

Aturat el desallotjament 
de l'Ateneu de Viladecans 


Viladecans/ Baix Llobregat.- «Un centenar de 
persones es van concentrar el passat di¬ 
marts B d'abril davant l'Ateneu Llibertari de 
Viladecans en protesta pel desallotjament 
que s'havia de produir. Però la cancel·lació 
del llançament de la sentència va arribar el 
dilluns a última hora de la tarda en la qual la 
jutgessa que du el cas va rebre un informe 
policial que advertia de la possibilitat de 
"greus disturbis per part de joves violents 
radicals procedents de ciutats limítrofes". 
Tot i això, es va procedir a mantenir la con¬ 
vocatòria pel poc temps de reacció que vam 
tenir. Al cap de poca estona de concen¬ 
tració, i després d'un esmorzar quasi impro- 


Gràcia/ Barcelona.- El 17 d'octubre del 2001 
va ser desallotjada Kan Titella, una casa que 
portava més de 12 anys abandonada. 
Després de dures tasques de rehabilitació es 
va obrir un centre social i una casa on viure. 
La policia nacional, en una intervenció total¬ 
ment desmesurada, va desallotjar la casa i va 
detenir a 31persones. Q uatre anys més tard, 
la casa torna a estar abandonada. El judici a 
les 31 persones encausades se celebrarà el 
proper 29 d'abril, i les peticions fiscals 


vitzat, la concentració va marxar en mani¬ 
festació cap a l'ajuntament on es van cridar 
consignes contra l'especulació i immobil¬ 
iàries i en suport a l'Ateneu. Ara haurem 
d'esperar una nova data de desallotjament, 
de la qual anirem informant. La sorpresa ha 
esdevingut en veure tanta gent concentrada 
que s'ha desplaçat per solidaritzar-se amb 
nosaltres i volem mostrar l'agraïment a tota 
aquesta gent que ha fet l'esforç de matinar 
per estar al nostre costat, donant-nos moral 
i fent veure que no estem soles. (També una 
salutació a la penya que ens ha mostrat 
suport des d'altres racons de la península).» 

Ateneu de Viladecans B/ 4/ 05 


oscil·len entre 20 i 40 mesos per persona. 

El proper dissabte 23 d'abril a les lldel matí 
es farà una taula informativa a la Plaça del 
Diamant. També pel dissabte 23, a les Bh 
s'ha convocat una cassolada davant de 
l'Ajuntament de Barcelona, a la plaça Sant 
Jaume. Pel divendres 29 s'ha convocat a les 
]0h, una concentració de suport als 
encausats davant dels jutjats del passeig 
Sant Joan. Assemblea d'O kupes 

+Contra-lnfos B/ 4/ 05 


Nova okupació a Sant Andreu 

Més de 70 persones 
es solidaritzen amb 
Kan Fritanga 

Sant Andreu del Palomar.- El passat dijous 
dia 7, s'okupà un edifici de tres plantes a la 
plaça de les Palmeres. La casa ha estat bate¬ 
jada amb el nom de Fraguel Rock. Es desti¬ 
narà un pis a vivenda i un altre a tallers. 
D'altra banda, el divendres 15 d'abril es va 
fer una manifestació en suport a Kan 
Fritanga, que té ordre de desallotjament pel 
proper 28 d'abril a les vuit del matí. A les 
20h, es van concentrar més de 70 persones 
davant de la seu del districte, a la plaça 
Orfila, on es va llegir un manifest. La mani¬ 
festació va recórrer els carrers del barri pas¬ 
sant per alguna de les cases amenaçades de 
desallotjament, per acabar davant de Kan 
Fritanga on es va llegir un altre manifest 
convocant a la gent a la concentració per 
aturar el desallotjament el proper 28 d'abril 
a les vuit del matí davant la casa, situada al 
carrer Sant Hipòlit n Q 28. 

Contra-lnfos B/ 4/ 05 

Han desallotjat les 
cases del carrer Virgili 

Sant Andreu/ Barcelona.- El passat dijous 14 
d'abril, a les 9 del matí, es van desallotjar les 
cases okupades al carrer Virgili de Sant 
Andreu. Els okupants, la nit del dimecres al 
dijous, van tallar el carrer amb els mobles 
de la casa i hi van calar foc afectant la vi¬ 
venda d'un veí proper. En el moment del 
desallotjament la policia va trobar a cinc 
persones a l'interior de la casa que no van 
oferir resistència i van ser identificades. Cal 
remarcar que l'Assemblea d'O kupes de Sant 
Andreu s'havia desvinculat públicament de 
les actituds que s'havien tingut des d'aques¬ 
ta casa. Contra-lnfos B/ 4/ 05 


Butlletí setmanal 

Gontra-Infos 


tel: 93.442.62.53 

CORREU electrònic: 
«zitzania@sindominio.net» 


Dissabte 23 abril a les 19h a plaça Sant Jaume de Barcelona 

Cassolada suport encausats Kan Titella 


Dijous 28 abrila les 8 matí esmorzar, al c/ Sant Hipòlit 28 

Aturem desallotjament Kan Fritanga 


Mobilitzacions en contra del desallotjament 

Viladecans/ Baix Llobregat.- Unes 40 persones van trobar-se el passat divendres 15 davant 
de l'Ateneu de Viladecans per manifestar-se pels carrers d'aquesta població i mostrar el 
rebuig a l'ordre judicial que ha de provocar el desallotjament d'aquest espai col·lectiu de 
10 anys d'existència. Cal remarcar el clima d'assetjament policial que han patit durant 
aquests dies anteriors membres de l'Ateneu (seguiments, coaccions i identificacions) 
davant de la proximitat de la data judicial. La manifestació es va desconvocar a les portes 
de l'Ajuntament on es va llegir un manifest en defensa dels espais okupats mentre des d'al¬ 
gun punt del poble es llençaven cohets cap al cel com a mostra de solidaritat. 

Contra-lnfos B/ 4/ 05 


Demanen entre 20 1 40 mesos de presó a 31 persones 

Judici a l'okupació de Kan Titella 
























Antimilitarisme 


Jornada internacional lluita camperola 


Presos i preses en lluita 


Aquesta primavera hi haurà accions a nombroses bases militars 

Les inspeccions civils tomaran a Bétera 

Albereda de Bétera/ València- El proper 14de està vinculada a una campanya interna- 
maig es realitzarà la III Inspecció Civil a la cional que reclama el tancament i reconver- 
base de l'OTAN de Bétera «armats amb les sió de totes les instal·lacions militars i l'a- 
seves bates blanques, llapis i quaderns per bolició dels exèrcits. A la resta de l'Estat, 
reclamar el tancament de la base i l'ús social entre abril i maig es faran marxes, acam- 
i ecològic dels seus terrenys: ni un pam de pades i accionsa la base de Rota (Cadis), a la 
terra per a alimentar unes guerres de les base de radars d'Aitana (Alacant), al complex 
quals ja totes les persones som víctimes químic militar de La Maranosa (Madrid), al 
potencials, visquem on visquem». camp de maniobres de San Gregorio (Zara- 

Ja fa quatre anys que duren les protestes goza), al camp de tir de Las Bardenas (Nava- 
contra aquesta base, que han pres tot tipus rra) i a la base d'helicòpters de El Agoncillo 
de formes: des d'acampades i marxes a (Logronyo), entre d'altres llocs. Mira també 
assalts de pallassos i bloquejos de convois www.inspecciociutadana.org. 
de materials bèlics. Enguany la inspecció Contra-lnfos 19/ 4/ 05 


Els precaris i precàries es rebel·len 

MayDay 2005, Diumenge Imaig a les ]8h plaça Universitat 

Per l'autoorganització i la presa de 
nous drets i el salari social universal 

Dimecres20 d'abrila les9h concentració,c/ Doctortrueta 

Aturem els desnonaments a Can Ricart 

Dissabte 23 d'abril 30 a 20 h a les Ram bles, davant Plaça Reial 

Paradeta d'autogestió del Contra-lnfos 

Dissabte 23 d'abril d'33h a 35h a la plaça de la Vila de Gelida 

Segon M ercat d'intercanvi de Gelida 

Dissabte 23 abril a les 20 h a la Torna, c/ Sant Pere màrtir 37 

Present, vídeo centres internament 

Divendres 22 abril 20 h al Csa Can Vies, c/ Jocs Florals 42 

Presentació del portal barrisants.org 

Aportacions: 2300-2235- B-020 0117895 

Cal un nou servidor per Sindominio 

Divendres 22 abril a les 32h a Rambla Catalunya 30, principal 

Present. Comissió Seguiment Cas Egunkaria 


Moció de la UPF contra la 
instal·lació d'empreses 
armamentístiques al 22@ 

Barcelona.- El claustre de la Universitat 
Pompeu Fabra es va posicionar contra l'es¬ 
tabliment d'empreses vinculades a la indús¬ 
tria armamentística al districte 22@ de Bar¬ 
celona. La moció aprovada, insta a l'Ajunta¬ 
ment de Barcelona a denegar la llicència 
d'instal·lació i activitat a aquestes empre¬ 
ses. Cal tenir en compte que actualment les 
grans empreses vinculades a la «nova 
economia» i a les «tecnologies de la infor¬ 
mació i la comunicació» solen estar inte¬ 
grades en holdings empresarials de la indús¬ 
tria d'armaments. Mira també www.poble- 
nou.org/ c22. Contra-lnfos 19/ 4/ 05 


Els fets de la cim era de Gènova 


La Policia italiana 
expulsa l'agent que 
va matar a Cario 
Giuliani durant la 
cimera del G8 

Roma.- Marca Placanica, l'agent que va 
matar Cario Giuliani durant les manifesta¬ 
cions contra la cimera del G-8 a Gènova el 
juliol de 2001 ha estat expulsat del cos dels 
Carabinieri. El motiu al·legat ha estat que 
Placanica «no és idoni» per al servei degut a 
una «malaltia vinculada al servei» que 
segons el seu advocat és conseqüència de 
les lesions i el trauma que va patir durant 
les manifestacions. Recordem que el policia 
va ser absolt en el judici que es va celebrar 
contra ell perquè el jutge va considerar que 
va actuar en defensa pròpia. 

Contra-lnfos 19/ 4/ 05 


Acte el dia Internacional de la lluita pagesa 


Barcelona.- Diumenge 17 d'abril es va celebrar el dia internacional de la lluita pagesa. A 
Barcelona, la Xarxa Agroecològica i pel Comitè de Suport al M ST, van fer una concentració 
a la Plaça Sant Jaume amb una participació d'unes 100 persones i on uns 30 representants 
de diferents entitats van dur a terme una performance. Allà es va parlar de les principals 
reivindicacions de Via Campesina per aquest any: la lluita contra els transgènics i per la reti¬ 
rada de l'agricultura de la pauta de negociacions de l'OM C. També es va fer un recordatori 
a les persones assassinades per defensar la reforma agrària i els drets dels camperols a niv¬ 
ell mundial. L'acte va transcórrer amb total normalitat sota la mirada de cossos policials dels 
mossos i de la guàrdia urbana. Xarxa Agro. i Com. de Suport al M ST +Contra-lnfos 19/ 4/ 05 


Antifeixisme 


Manifestació a Reus contra la presentació 
del partit ultradretà Democràcia Nacional 

Reus/ Baix Cam p.- U n centenar de persones de diverses associacions i entitats socials de Reus 
es van manifestar el passat dissabte, 16 d'abril, per protestar contra la constitució del partit 
ultradretà Democràcia Nacional. La protesta va acabar amb aldarulls davant l'hotel Quality, 
on es concentraven els integrants del partit d'extrema dreta, que va acabar amb tots els 
vidres trencats. Contra-lnfos 16/ 4/ 05 

Continuem amb una primavera especialment seca a la meitat sud de Catalunya, que es segueix acumulant a una 
tardor i un hivern extraordinàriament secs. Els ruixats que cauran aquesta setmana seran de curta durada i es 
restringiran a la nit de dimecres a dijous i a la tarda de divendres. A partir de diumenge torna el sol i la bonança. 


Noves morts a les presons de l'Estat 

MorunpresaZueraila 
Fiscalia de menors inves¬ 
tiga el possible homicidi 
d'un menor a Tenerife 

Claudio Lavazza en seaon arau 

Presons de l'Estat.- El passat dimarts 5 d'abril 
es coneixia la notícia de la nova mort d'un 
pres a la presó de Zuera a Saragossa. El pres 
Miguel Angel va manifestar a primera hora 
del matí que es trobava malament i quan va 
arribar el metge ja el va trobar mort. Encara 
s'ha de fer pública l'autòpsia que ha de 
determinar les causes de la mort. És de 
destacar l'alt índex de morts que registra la 
presó aragonesa, ja que el 2004 van morir- 
hi un total de 7 presos, 35 des del 2001 quan 
es va inaugurar la presó, una de les més 
massificades de l'estat amb 1700 presos. 

La Fiscalia de Menors de l'Audiència 
Provincial de Tenerife en una investigació 
oberta arrel de la mort del menor Philipp 
García ocurreguda el passat Bde novembre 
del 2004 (veure Cl 334), ha observat greus 
irregularitats i ocultació de proves docu¬ 
mentals que podrien esclarir els fets. El cos 
del menor Philipp va ser descobert cap a les 
8 del matí amb una bossa de plàstic al cap, 
ajegut al llit i sense cap signe de violència ni 
rictus d'asfixia a la seva cara. La nit anterior, 
el company de cel·la va ser traslladat a una 
altra habitació, tot i que el programa de 
"protocol de suïcidis" (en el que es trobava 
Philipp) obligava a que estigués sempre 
acompanyat. També va entrar a la presó de 
menors una cotxe amb 4 carcellers de l'em¬ 
presa Seguridad Integral Canaria que no els 
tocava servei, alhora que van desaperèixer 
les cintes de video que el centre grava per 
"qüestions de seguretat”. Tots aquests fets 
han provocat que la Fiscalia obri una inves¬ 
tigació per homicidi. Ensarriba la bona notí¬ 
cia del progrés de grau de Claudio Lavazza, 
que després d'estar 8 anys dins els règim 
FIES va ser progressat a 2n grau. Si el vols 
escriure: Claudio Lavazza. C.P. Albolote - 
Modulo 2. Carretera de Colomera Km 6,5. 
18220 Albolote - Granada 
M ira: www.carteleralibertaria.org 
httpy / www.nodo50.org/ tortura/ 

Centro de documentación contra la 
tortura +Contra-lnfos 18/ 04/ 05 
























































